CELEX: 62012CA0234
Language: fi
Date: 2013-07-18 00:00:00
Title: Asia C-234/12: Unionin tuomioistuimen tuomio (toinen jaosto) 18.7.2013 (Tribunale Amministrativo Regionale per il Lazion (Italia) esittämä ennakkoratkaisupyyntö) — Sky Italia Srl v. Autorità per le Garanzie nelle Comunicazioni (Televisiotoiminta — Direktiivi 2010/13/EU — 4 artiklan 1 kohta ja 23 artiklan 1 kohta — Mainospalat — Kansallinen lainsäädäntö, jossa maksutelevisiotoiminnan harjoittajien osalta säädetään mainontaan käytettävissä olevasta enimmäislähetysajasta, joka on lyhyempi kuin maksuttoman televisiolähetystoiminnan harjoittajien osalta säädetty enimmäislähetysaika — Yhdenvertainen kohtelu — Palvelujen tarjoamisen vapaus)

7.9.2013   
            
            
               FI
            
            
               Euroopan unionin virallinen lehti
            
            
               C 260/16
            
         Unionin tuomioistuimen tuomio (toinen jaosto) 18.7.2013 (Tribunale Amministrativo Regionale per il Lazion (Italia) esittämä ennakkoratkaisupyyntö) — Sky Italia Srl v. Autorità per le Garanzie nelle Comunicazioni
   (Asia C-234/12) (1)
   
   (Televisiotoiminta - Direktiivi 2010/13/EU - 4 artiklan 1 kohta ja 23 artiklan 1 kohta - Mainospalat - Kansallinen lainsäädäntö, jossa maksutelevisiotoiminnan harjoittajien osalta säädetään mainontaan käytettävissä olevasta enimmäislähetysajasta, joka on lyhyempi kuin maksuttoman televisiolähetystoiminnan harjoittajien osalta säädetty enimmäislähetysaika - Yhdenvertainen kohtelu - Palvelujen tarjoamisen vapaus)
   2013/C 260/26
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per il Lazio
   
      Pääasian asianosaiset
   
   
      Kantaja: Sky Italia Srl
   
      Vastaaja: Autorità per le Garanzie nelle Comunicazioni
   Reti Televisive Italiane (RTI) SpA, Maria Iaccarinon osallistuessa asian käsittelyyn
   
   
      Oikeudenkäynnin kohde
   
   Ennakkoratkaisupyyntö — Tribunale Amministrativo Regionale Per il Lazio — Audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10.3.2010 annetun Euroopan parlamentin ja neuvoston direktiivin 2010/13/EU (EUVL L 95, s. 1) 4 artiklan tulkinta — SEUT 49, 56 ja 63 artiklan sekä Euroopan unionin perusoikeuskirjan 11 artiklan, kun sitä luetaan Euroopan ihmisoikeussopimuksen 10 artiklan sekä Euroopan ihmisoikeustuomioistuimen oikeuskäytännön valossa, tulkinta — Mainontaan käytettävissä olevan ajan enimmäisprosenttimäärä — Kansallinen lainsäädäntö, jonka mukaan maksutelevisio-operaattoreihin sovellettavat mainonnan tuntikohtaiset rajoitukset ovat tiukempia kuin muihin operaattoreihin sovellettavat rajoitukset
   
      Tuomiolauselma
   
   Audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10.3.2010 annetun Euroopan parlamentin ja neuvoston direktiivin 2010/13/EU (audiovisuaalisia mediapalveluja koskeva direktiivi) 4 artiklan 1 kohtaa, yhdenvertaisen kohtelun periaatetta ja SEUT 56 artiklaa on tulkittava siten, ettei niiden vastaisena ole lähtökohtaisesti pidettävä pääasiassa kyseessä olevan kaltaista kansallista lainsäädäntöä, jossa säädetään sellaisista televisiomainontalähetysten enimmäisajoista, jotka ovat maksutelevisiotoiminnan harjoittajien osalta lyhyemmät kuin maksuttoman televisiolähetystoiminnan harjoittajien osalta, kunhan suhteellisuusperiaatetta noudatetaan, mikä kansallisen tuomioistuimen on tarkistettava.
   
      (1)  EUVL C 217, 21.7.2012.